EkBass/fiwiki-20250220-pages-articles huggingface dataset:
Melibioosi

Melibioosi (C12H22O11) on disakkarideihin kuuluva orgaaninen yhdiste. Yhdisteen rakenne koostuu galaktoosista ja glukoosista, joita yhdistää glykosidisidos. Molemmat monosakkaridit ovat melibioosin rakenteessa pyranoosimuodossa. ==Ominaisuudet ja metabolismi== Melibioosi on huoneenlämpötilassa väritöntä kiteistä ainetta, joka liukenee erittäin hyvin veteen. Happamissa liuoksissa se hydrolysoituu galaktoosiksi ja glukoosiksi. Yhdiste on optisesti aktiivinen. Melibioosin ominaiskiertokyky vesiliuoksessa muuttuu ajan kuluessa mutarotaation vuoksi arvosta +111,7 arvoon +129,5. Melibioosi ei ole yhtä makeaa kuin sakkaroosi. Monet kasvit, sienet ja bakteerit sisältävät invertaasientsyymiä, joka hydrolysoi raffinoosin melibioosiksi ja fruktoosiksi ja sitä voidaan eristää muun muassa melassista.Frieder W. Lichtenthaler: Carbohydrates: Occurrence, Structures and Chemistry, Ullmann's Encyclopedia of Industrial Chemistry, John Wiley & Sons, New York, 2010. Viitattu 29.10.2016 Monilla niistä on myös alfagalaktosidaasientsyymi, joka katalysoi melibioosin hydrolyysiä monosakkarideikseen. Ihmisellä ei ole näitä entsyymejä. Leivinhiivalla on invertaasi, mutta ei alfagalaktosidaasia, mutta oluen valmistuksessa käytettävällä pohjahiivalla Saccharomyces uvarum on molemmat entsyymit. Leivinhiivasta on geeniteknisin menetelmin kehitetty kantoja, jotka kykenevät hyödyntämään myös melibioosia.Albert K. Athnasios & Michael Quantz: Yeasts, Ullmann's Encyclopedia of Industrial Chemistry, John Wiley & Sons, New York, 2012. Viitattu 29.10.2016 Melibioosia on tutkittu käytettäväksi biologisten proteiineja sisältävien reuma- tai syöpälääkkeiden säilyvyyttä parantavana aineena. ==Lähteet== Luokka:Hiilihydraatit
Katsunari Takayama

Katsunari Takayama (s. 12. toukokuuta 1983) on japanilainen nyrkkeilijä ja hallitseva korsisarjan WBO-liiton maailmanmestari. Urallaan Takayma on voittanut-WBO liiton mestaruuden kahdesti. Urallaan Takayma on voittanut myös WBC-liiton korsisarjan mestaruuden. == Ammattiura == Takayma aloitti nyrkkeilyn vauhdikkaasti. Vasta 19-vuotiaana hän voitti kokeneen Songkram Porpaoin.http://www.asianboxing.info/katsunari-takayama.html Seuraavassa ottelussa Takayma hävisi Masato Hatakeyamalle yhdeksännessä erässä. Ensimmäisen mestaruusvyön Takayma hankki voittamalla Isaac Bustosin kaikin tuomariäänin täysien erien jälkeen.http://boxrec.com/media/index.php?title=Fight:905415 Takayma menetti WBC-liiton mestaruuden ensimmäisessä puolustusottelussaan häviämällä Eagle Den Junlaphanille täysien erien jälkeen tuomariäänin.http://boxrec.com/media/index.php?title=Fight:946420 Vuonna 2006 Takayma voitti väliaikaisen WBA-liiton mestaruuden ottelussa Carlos Meloa vastaan hallitsevan mestarin Yutaka Niidan ollessa loukkaantuneena. Takayma ja Niida kohtasivat vuoden 2007 heinäkuussa. Takayma käytti Niidaa kanveesissa ottelun ensimmäisessä erässä mutta hävisi ottelun täysien erien jälkeen hajaäänin.http://boxrec.com/media/index.php?title=Fight:1167355 Seuraavassa merkittävässä ottelussa vuonna 2009 Takayma kohtasi Roman Gonzalezin mutta hävisi kamppailun. Vuosina 2011 ja 2012 Takayma kohtasi Nkosinathi Joyin kahdesti IBF-liiton mestaruusotteluissa ensimmäisen päättyessä tuloksettomaan ja jälkimmäisen Takayman tappioon. Vuonna 2012 Takayma hävisi Mateo Handigille IBF-liiton karsintaottelussa hajaäänin http://boxrec.com/media/index.php?title=Fight:1732446 mutta pääsi vuonna 2013 kohtaamaan Mario Rodriguezin IBF-liiton mestaruusottelussa voittaen tämän hajaäänituomiolla. Takayma puolusti IBF liiton mestaruutta menestyksekkäästi kahdesti. Kolmas ottelu oli vöidenyhdistämisottelu WBO-liiton mestaria Francisco Rodriguez Jriä vastaan. Kamppailu päättyi Takayman tappioon. Vuoden 2014 loppupuolella Takayma voitti WBO- ja IBF-liittojen mestaruusvyöt takaisin voittamalla Go Odairan. Takayma luopui lähes välittömästi WBO-liiton mestaruudesta. IBF-liiton mestaruutta Takayma puolusti kolmesti menestyksekkäästi, kunnes hävisi neljännessä ottelussa Jose Argumedolle. Vuonna 2016 Takayma palasi WBO-liiton mestariksi voittamalla Riku Kanon. == Lähteet == Luokka:Japanilaiset nyrkkeilijät Luokka:Vuonna 1983 syntyneet Luokka:Elävät henkilöt
Pen-Pineapple-Apple-Pen

Pen-Pineapple-Apple-Pen (tunnetaan myös nimellä PPAP) on japanilaisen fiktiivisen laulaja Piko-Taron, jota esittää koomikko Kosaka Daimaou, kappale. Se julkaistiin YouTubessa 25. elokuuta 2016. Kappaleen alkuperäinen versio on saanut yli 170 miljoonaa katselukertaa ja siitä on tehty lukuisia eri versioita. Yhteensä kappaleella on useita satoja miljoonia katselukertoja. Kappale on myös ollut Billboard-lehden Top 100 -listalla. Se on kaikkien aikojen lyhyin listalle päässyt kappale, sillä sen pituus on vain 45 sekuntia. Lokakuussa 2016 Piko-Taro kertoi solmineensa useita levytyssopimuksia, joiden avulla kappale julkaistaan digitaalisesti useissa Euroopan maissa ja Aasiassa. == Lähteet == Luokka:Japanilaiset musiikkikappaleet Luokka:Vuoden 2016 kappaleet
Aflaj-kastelujärjestelmä

thumb Aflaj-kastelujärjestelmä on Omanissa tuhansia vuosia sitten kehitety järjestelmä, jolla kaivovettä saadaan viljelmille. Niitä on käytössä vieläkin noin kolmetuhatta kappaletta. Viisi tällaista kastelujärjestelmää on liitetty Unescon maailmanperintölistalle. Nykyisen aflaj-järjestelmän jälkiä on seurattu 500-luvulle eaa., mutta on viitteitä siitä että kastelujärjestelmiä on ollut alueella käytössä jo 2500-luvulta eaa. Vettä nostetaan kaivoista ja lähteistä ja ohjataan kanavia pitkin useiden kilometrien päähän. == Lähteet == Luokka:Unescon maailmanperintökohteet Omanissa
Anuradhapura

Anuradhapura on noin 50 000 asukkaan kaupunki Sri Lankan pohjoisosassa. Se on Sri Lankan keskipohjoisen provinssin pääkaupunki. Kaupunki sijaitsee Aruvi Aru -joen varrella. Siellä kasvaa ikivanha temppeliviikuna, jonka sanotaan olevan pistokas siitä puusta, jonka alla Buddha aikoinaan mietiskeli. Vuoden 2012 väestönlaskennassa kaupungin väkiluku oli 50 595. Anuradhapura oli Ceylonin (nykyisen Sri Lankan) uskonnollinen ja poliittinen keskus 1300 vuoden ajan, kunnes se hylättiin vuonna 993. Se jäi viidakon peittoon. Kaupungin vanha osa on Unescon maailmanperintökohde vuodesta 1982. Monet ikivanhoista rakennuksista ovat jälleen käytössä temppeleinä ja pyhinä paikkoina. == Kuvia == Anuradhapura 02.jpg Vamana Sculpture, Anuradhapura.jpg SL Anuradhapura asv2020-01 img24 Jetavanaramaya Stupa.jpg == Lähteet == == Aiheesta muualla == Luokka:Sri Lankan kaupungit Luokka:Unescon maailmanperintökohteet Sri Lankassa
Skandinaviska Socialistförbundet

Skandinaviska Socialistförbundet i Amerika () oli vuonna 1910 perustettu Amerikan sosialistisen puolueen skandinaavinen järjestö. Järjestö perustettiin Chicagossa heinäkuussa 1910 pidetyssä skandinaavisiirtolaisten sosialistikerhojen kokouksessa. Se haki saman tien jäsenyyttä Amerikan sosialistisessa puolueessa. Vuoden 1911 alussa Skandinaviska Socialistförbundetissa oli seitsemän kerhoa ja 216 jäsentä, mutta vuonna 1918 kerhojen määrä oli kasvanut 68:aan ja jäsenmäärä yli 3 700:aan. Norjalaiset ja tanskalaiset muodostivat aluksi jäsenten enemmistön, mutta myöhemmin ruotsalaisia on arvioitu olleen noin 70 %. Maantieteellisesti jäsenkunta keskittyi Keskilännen alueelle. Skandinaviska Socialistförbundetin toiminta keskittyi propaganda- ja valistustyöhön. Se julkaisi ruotsinkielistä Svenska Socialistenia sekä tanskan- ja norjankielistä Social-Demokraten -lehteä. Vuonna 1915 järjestö perusti oman kustannusyhtiön, joka tuotti jonkin verran myös kirjallisuutta. Lokakuun vallankumouksen jälkeen Skandinaviska Socialistförbundetin enemmistö asettui tukemaan kommunisteja ja Kolmatta internationaalia. Järjestö erosi Amerikan sosialistisesta puolueesta vuonna 1920, jolloin sen jäsenmäärä oli laskenut alle 2 600:n. Vuoden 1921 lopulla Skandinaviska Socialistförbundet ja Amerikan sosialistista työväenpuoluetta tukeneen Skandinaviska Socialistiska Arbetareförbundetin kommunistinen ryhmä muodostivat Förenade Skandinaviska Socialistförbundet av Amerika (United Scandinavian Socialist Federation) -nimisen järjestön, joka marraskuussa 1922 liittyi kommunistiseen Workers’ Partyyn. Samalla järjestö menetti Amerikan sosialistipuolueesta eroamisen jälkeen liittyneet IWW:n kannattajat. Sosialistipuolueen skandinaavit eivät enää onnistuneet järjestäytymään. Förenade Skandinaviska Socialistförbundet av Amerika lakkautettiin muiden siirtolaisjärjestöjen tavoin Yhdysvaltain kommunistisen puolueen uudelleenjärjestelyn eli ”bolševisoinnin” yhteydessä vuonna 1925. Vuonna 1928 kommunistit perustivat sen tilalle uuden Skandinaviska Arbetarförbundet i Amerika (Scandinavian Workers’ League of America) -järjestön, jonka toiminta lakkasi 1930-luvun lopussa. ==Lähteet== Luokka:Työväenliike Luokka:Yhdysvaltain poliittinen historia Luokka:Yhdysvaltalaiset järjestöt
Karl Henrik Ståhlberg

Karl Henrik Ståhlberg (16. huhtikuuta 1799 Hyrynsalmi – 1. marraskuuta 1878 Pielavesi) oli suomalainen kirkkoherra ja lehtori. Luettu 29.10.2016. Ståhlbergin vanhemmat olivat Hyrynsalmen nimismies Jakob Gabriel Ståhlberg (k. 1806) ja Eva Magdalena Lagerberg. Hän kävi Oulun triviaalikoulua ja pääsi ylioppilaaksi Turussa 1819. Ståhlberg valmistui filosofian kandidaatiksi 1828 ja maisteriksi 1832. Hänet vihittiin papiksi Porvoon hiippakunnassa 1847. Hän oli Pohjalaisen osakunnan vt. kuraattorina 1832–1834. Ståhlberg oli Aleksanterin yliopiston kirjaston ylimääräisenä amanuenssina 1829 ja vakinaisena amanuenssina vuodesta 1829 alkaen. Hän oli Helsingin yksityislyseon opettajana vuodesta 1831 ja esimiehenä vuodesta 1840. Ståhlberg toimi sitten Porvoon lukion vt. uskonnon, filosofian ja eksegetiikan yliopettajana vuonna 1841 ja hän oli Viipurin lukion vt. yliopettajana ja 1. teologian lehtorina vuodesta 1841 alkaen. Ståhlberg sai rovastin arvon 1849. Viimeksi hän toimi Pielaveden kirkkoherrana vuodesta 1855 astuen virkaan 1858. Hän jäi tästä virasta virkavapaalle 1871. Ståhlberg oli mukana perustamassa Lauantaiseuraa ja Suomalaisen Kirjallisuuden Seuraa toimien myös jälkimmäisen seuran sihteerinä. Viipurissa asuessaan hän oli perustamassa vuonna 1845 Viipurin Suomalaisen Kirjallisuuden Seuraa ja toimi seuran varaesimiehenä vuoteen 1858 saakka. Pielavedellä kirkkoherrana toimiessaan Ståhlberg edisti kansanopetusta ja nälkävuosien 1867–1868 aikana hän harjoitti laajaa avustustoimintaa.Aino Maria Savolainen : Carl Henrik Ståhlberg : näkyvä työ - näkymätön tekijä, Suomen historian pro gradu tutkielma, Historian ja etnologian laitos, Jyväskylän yliopisto 2007 Karl Henrik Ståhlberg oli naimisissa vuodesta 1842 Nurmeksen kirkkoherran Aron Wenellin (1784–1847) tyttären Anna Sofia Wenellin (k. 1908) kanssa. Heidän poikiaan olivat Kesälahden nimismies Karl Theodor Ståhlberg (1846–1916), apulaistullitarkastaja Henrik Gabriel Ståhlberg (1855–1923), Kuopion suomalaisen tyttökoulun matematiikan ja luonnontieteen kollega Jaakko Benjamin Ståhlberg (1859–1915) ja maanviljelysneuvos, agronomi Fredrik August Teräksinen, ent. Ståhlberg (1863–1938). == Teoksia == * Uusi aapis-kirja ; toimitettu Suomalaisen kirjallisuuden seuralta Wiipurissa. Viipuri 1847, 16. painos 1903 (Kirjan 1. painos digitoituna Doriassa) == Lähteet == == Aiheesta muualla == * Carl Henrik Ståhlbergin elämäkerta Kansallisbiografiassa Luokka:Suomen evankelis-luterilaisen kirkon papit Luokka:Suomalaiset opettajat Luokka:Vuonna 1799 syntyneet Luokka:Vuonna 1878 kuolleet
The Flying Burrito Bros

The Flying Burrito Bros on yhdysvaltalaisen country rock -yhtyeen The Flying Burrito Brothersin vuonna 1971 julkaistu kolmas studioalbumi. == Kappaleet == === A-puoli === # # # # # === B-puoli === # * # # # # == Kokoonpano == * Rick Roberts – laulu, kitara * Chris Hillman – laulu basso * Sneaky Pete Kleinow – pedal steel guitar * Bernie Leadon – laulu, kitarat, banjo * Michael Clarke – rummut ;Vierailevat muusikot * Earl P. Ball – piano * Bob Gibson – kitara * Mike Deasy – kitara == Arvostelut == * Allmusic: Allmusic review == Lähteet == * The Flying Burrito Bros discogs.com -sivustolla === Viitteet === Luokka:Vuoden 1971 albumit Luokka:The Flying Burrito Brothersin albumit
August Teräksinen

Fredrik August Teräksinen, aik. Ståhlberg (12. kesäkuuta 1863 Pielavesi – 16. lokakuuta 1938 Helsinki) oli suomalainen piiriagronomi ja maanviljelysneuvos. Teräksisen vanhemmat olivat Pielaveden kirkkoherra, rovasti Karl Henrik Ståhlberg ja Anna Sofia Wenell. Hän pääsi ylioppilaaksi 1883 Kuopion lyseosta ja valmistui agronomiksi Mustialasta 1888. Teräksinen toimi Vaasan piirin vanhempana lääninagronomina 1904–1920 ja piiriagronomina vuodesta 1920 alkaen. Hän sai maanviljelysneuvoksen arvon 1922. Teräksinen omisti vuodesta 1925 Oravisaaren Pielavedellä ja hänellä oli saarella kesähuvila. Teräksinen lahjoitti testamentissaan varoja Pielaveden seurakunnalle ja niistä muodostettiin diakoniatyötä tukeva August ja Emmi Teräksisen säätiö.Terho Tikkanen : Pikonniemen Oravisaaren kesäasukas Pohjanmaalta – August Teräksinen August Teräksinen oli naimisissa 1889–1935 Lovisa Emilia (Emmi) Castrénin (k. 1935) kanssa. == Teoksia == * Maanviljelijäin ammatti-järjestö : esitelmä Seinäjoen maanviljelysnäyttelyssä. Helsinki 1906 * Maanviljelijäin ammattijärjestöjä ulkomailla. Otava 1906 * Vaasan läänin maanviljelysseuran 50-vuotiskertomus ; kirj. Niilo Liakka ja Aug. Teräksinen. Vaasan läänin maanviljelysseura, Helsinki 1913 * Maamiesseurakäsikirja ; kirj. J. Jyske, August Teräksinen, E. Y. Pehkonen. Suomen Maatalousseurojen Edustajisto, Joensuu 1916, 2. painos Suomen Maatalousseurojen keskusliitto, Vaasa 1921 * Suomen maatalousseurojen keskusliiton 25-vuotishistoria 1898-1923. Suomen maatalousseurojen keskusliitto, Helsinki 1923 * Maanviljelijäin ammattijärjestöjä Pohjoismaissa. Suomen maatalousseurojen keskusliitto, Helsinki 1926 * Suomen maataloustilastoa = Statistique agricole de Suomi (Finlande). Maatalousseurojen keskusliiton julkaisuja n:o 140. Helsinki 1929 * Seinäjoen piirisairaalat : 1923 - 1932 : kymmenvuotiskertomus. Helsinki 1933 * Keski-Pohjanmaan maanviljelysseura 1909 - 1933 : 25-vuotiskertomus. Keski- Pohjanmaan maanviljelysseura, Helsinki 1934 * Eräitä piirteitä Pielaveden pitäjän historiasta ; piirrellyt August Teräksinen. Tekijä, Kuopio 1936 == Lähteet == == Aiheesta muualla == * Luokka:Maanviljelysneuvokset Luokka:Suomalaiset tietokirjailijat Luokka:Suomalaiset virkamiehet Luokka:Vuonna 1863 syntyneet Luokka:Vuonna 1938 kuolleet
Pitkä marssi (täsmennyssivu)

Pitkä marssi voi viitata esimerkiksi seuraaviin: * Pitkä marssi, Kiinan kommunistien vetäytyminen 1934–1936 * Pitkä marssi, kiinalainen kantorakettiperhe * Pitkä marssi, Eino Pietolan sotaromaani vuodelta 1986 * Pitkä marssi (The Long Walk), Richard Bachmanin pienoisromaani vuodelta 1979
Henrik Spåre

Henrik Spåre (31. toukokuuta 1664 Merimasku – 1747 Vesilahti) oli suomalainen Ruotsin armeijassa palvellut everstiluutnantti. Spåre oli isovihan aikana 13 vuotta sotavankina Siperiassa ja hän piti tuona aikana päiväkirjaa joka on säilynyt nykypäiviin. Hän jäi vangiksi 1709 Pultavan taistelun jälkeen ja oli vankina muun muassa Tobolskissa. Späre pääsi palaamaan vankeudesta 1722. Spåre oli sodan jälkeen Vesilahden Vakkalan Kouvon kapteenin puustellin isäntänä 1723–1741. Hänestä tuli vänrikki 1702, luutnantti 1708, kapteeni 1709 ja everstiluutnantti 1722. Spåre erosi sotapalveluksesta 1741. Seppo Salmelan GeneaNet-sivusto : Henrik SpåreHenrik Spåren elämäkerta KansallisbiografiassaTab. 18Adelsvapen-Wiki : Adliga ätten Spåre nr 160, tabell 11 Henrik Spåren ja hänen poikansa kapteeni Henrik Johan Spåren (1694–1765) päiväkirjanomaisia muistiinpanoja säilytetään Kansallisarkistossa. Ne on julkaistu kahdessa teoksessa: * Carl von Bonsdorff : Tvänne krigsmän från stora ofredens tid, Förhandlingar och uppsatser 3. Skrifter utgifna af Svenska Litteratursällskapet i Finland IX. Helsingfors 1888 * Karolinska krigares dagböcker jämte andra samtida skrifter VII, Lund 1912 Spåre-suvun arkisto Kansallisarkistossa Spåre oli naimisissa vuodesta 1691 Cristina Rothin (1664–1729) kanssa. Heillä oli seitsemän lasta. == Lähteet == Luokka:Suomalaiset everstit Luokka:Suomalaiset aateliset Luokka:Vuonna 1664 syntyneet Luokka:Vuonna 1747 kuolleet
Mårten Segercrantz

Mårten Enberg, aateloituna vuodesta 1718 Segercrantz af Såtevalla (9. heinäkuuta 1682 Soikkola, Inkeri – 3. syyskuuta 1758 Lempäälä), oli suomalainen Ruotsin armeijassa palvellut eversti, valtiopäivämies ja lahjoittaja.Kotivuori, Yrjö: Mårten Segercrantz. Ylioppilasmatrikkeli 1640–1852. Verkkojulkaisu 2005. Luettu 29.10.2016. Segercrantzin vanhemmat olivat Inkerissä sijainneen Soikkolan kuninkaankartanon vuokraaja Mårten Eriksson Enberg ja Magdalena Krus. Hän pääsi ylioppilaaksi Tartossa 1697 ja opiskeli jonkin aikaa teologiaa Tarton yliopistossa. Segercrantz meni voluntaariksi Viipurin läänin kaksikasjalkaväkirykmenttiin vuonna 1700. Hänestä tuli vääpeli 1700, kornetti 1701, luutnantti Turun ja Porin läänin kaksikasratsuväkirykmentissä 1701 ja ratsumestari 1705. Segercrantz aateloitiin 1718 ja ylennettiin majuriksi Karjalan ratsuväkirykmenttiin. Segercrantz osallistui Kaarle XII:n Norjan sotaretkeen 1716-18 ja sieltä vetäytymiseen lumimyrskyssä tunturien yli Duvediin vuodenvaihteessa 1718-19. Suomeen hän palasi armeijan mukana syksyllä 1721. Hänelle myönnettiin kapteenin jakopalkka Uudenmaan ja Hämeen läänin rakuunarykmentissä 1723 ja majurin jakopalkka 1740. Segercrantz erosi sotapalveluksesta everstiluutnanttina 1741 ja hän sai everstin arvon 1757. Segercrantz omisti vuodesta 1710 Sotavallan kartanon Lempäälässä. Hän hankki 1730-luvulla omistukseensa Lempäälästä myös Innilän ja Lastusten kartanot sekä Ruotsilan tilan Vesilahdella. Segercrantz piti myös kestikievaria Lempoisten Anttilan talossa ja perusti tiloilleen viinanpolttimon ja kaksi sahaa myllyjen yhteyteen. Hän kutsui 1738 ruotsalaisen geologin Daniel Tilasin Sotavaltaan etsimään mineraaliesiintymiä kartanon mailta ja samoihin aikoihin Sotavallassa vieraili myös taloustieteilijä Ulrik Rudenschöld, jonka Ruotsin hallitus oli lähettänyt tutkimaan taloudellisia oloja Suomessa. Segercrantz osallistui Ruotsin valtiopäiville 1726–1727 ja 1738–1739 sekä Turun maapäiville 1742. Segercrantz jäi lapsettomaksi ja hän myi koko omaisuutensa vähän ennen kuolemaansa. Segercrantz testamenttasi Turun akatemialle 6000 kuparitaalaria kahden talousopin stipendin perustamista varten.Punkari, Yrjö: Säätyläissuvut – sukuyhteiskunta uudessa muodossa. Mårten Segercrantz oli naimisissa 1706–1752 Iitin kirkkoherran Arvid Paulinuksen tyttären Katarina Paulinin (k. 1752) kanssa. Segercrantzin lahjoittama messinkinen kattokruunu sekä hänen hautausvaakunansa ovat Lempäälän kirkossa. == Lähteet == == Kirjallisuutta == * Luokka:Suomalaiset everstit Luokka:Suomalaiset aateliset Luokka:Ruotsin säätyvaltiopäivien valtiopäivämiehet Luokka:Vuonna 1682 syntyneet Luokka:Vuonna 1758 kuolleet
Rosa Salmelin

Rosa Aleksandra Salmelin (o. s. Lemberg; 18. syyskuuta 1890 Lempäälä – 20. helmikuuta 1963 Helsinki) oli suomalainen teollisuusneuvos ja Pyynikki-yhtymän pääjohtaja.Kuka kukin on 1954 (Projekt Runeberg)Teollisuusneuvos Rosa Salmelin kuollut (maksullinen artikkeli) Helsingin Sanomat 21.2.1963, HS Aikakone. Viitattu 7.3.2018. == Elämäkerta == Salmelinin vanhemmat olivat talonomistaja Kaarlo Lemberg ja Henrika Erkkilä. Hän oli Tehtaitten kangaskaupan johtajana 1915–1919, kotimaan tuonti- ja vientiliikkeen omistajana Amsterdamissa 1919–1921. Miehensä kuoltua Salmelin toimi oy Pyynikin ja Porin Oluttehdas oy:n toimitusjohtajana 1930–1934, oy Kaakinmaan toimitusjohtajana vuodesta 1936 sekä Riihimäen Panimo oy:n (myöhemmin Olut Oy) ja Oy Ispoisten toimitusjohtajana vuodesta 1938. Hän oli Pyynikki-yhtymän tehtaiden pääjohtaja vuodesta 1934 alkaen. Salmelinista tuli Viron kunniakonsuli 1933 ja hän sai teollisuusneuvoksen arvon 1950. Salmelin omisti Kuljun kartanon ja Lopen kartanon Lempäälässä, Ispoisten kartanon Turussa ja Pohtolan tilan Ylöjärvellä. Hän harrasti taideteosten keräilyä. Rosa Salmelin oli naimisissa 1912–1930 tehtailija, konsuli Sulo Toivo Valdemar Salmelinin (1883–1930) kanssa joka osti Pyynikin juomatehtaan vuonna 1922 ja laajensi sen toimintaa. Heidän poikansa Simo Salmelin (1913–1973) oli Oy Pyynikin toimitusjohtajana vuodesta 1939 alkaen. Toinen poika Juhani Salmelin (1927–1992) johti Pyynikin panimoa vuoteen 1985 saakka jolloin panimo myytiin Sinebrychoffille ja toiminta siirretiin Keravan panimolle.Jälkipolvitaulu: Salmelin Juho Hermanni Eliaksenpoika s. 1822 Uurainen k. 1876 == Lähteet == == Aiheesta muualla == * Luokka:Suomalaiset elinkeinoelämän vaikuttajat Luokka:Vuonna 1890 syntyneet Luokka:Vuonna 1963 kuolleet
Unescon maailmanperintökohteet Filippiineillä

Unesco on nimennyt Filippiineiltä kuusi kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Filippiinien barokkikirkot Pyhän Augustinuksen kirkko (Manila), Neitsyt Marian taivaaseenastumisen kirkko (Santa Maria), Pyhän Augustinuksen kirkko (Paoay) ja Pyhän Tuomas Villanuevalaisen kirkko (Miag-ao) Manila, Santa Maria, Paoay ja Miag-ao, Filippiinit Kulttuurikohde II, IV 1993 Neljä espanjalaisten rakentamaa kirkkoa, jotka rakennettiin espanjalaisvallan aikana 1500-1700-luvuilla. Kirkot sijaitsevat eri puolilla Filippiinien saaristoa. Historiallinen Viganin kaupunki Ilocos Sur, Filippiinit Kulttuurikohde II, IV 1999 1500-luvulla perustettu kaupunki on parhaiten säilynyt esimerkki espanjalaisesta siirtomaakaupunkisuunnittelusta. Sen arkkitehtuuri on saanut piirteitä Filippiineiltä, Kiinasta ja Euroopasta. Tuloksena on kaupunkikuva, jollaista ei ole nähtävillä muualla Itä- ja Kaakkois-Aasiassa. Filippiinien kordillieerien riisipenkereet Ifugao, Cordillera, Filippiinit Kulttuurikohde III, IV, V 1995 Banauen riisipenkereet ovat yli 2000 vuotta vanhoja riisiviljelyksiä. Riisipenkereet seuraavat vuorten ääriviivoja ja ne ovat luoneet ainutlaatuisen maiseman. Mount Hamiguitanin luonnonsuojelualue 150x150px Davao Oriental, Filippiinit Luontokohde X 16 923 2014 Mount Hamiguitanin alue tarjoaa tärkeän elinympäristön monille eläinlajeille, kuten uhanalaisille filippiinienkotkalle ja filippiinienkakadulle, sekä monille uhanalaisille puulajeille. Monia lajeja elää ainoastaan Mount Hamiguitanin alueella. Puerto Princesan kansallispuisto ja maanalainen joki 150x150px Palawan, Filippiinit Luontokohde VII, X 22 202 1999 Puiston alueella on monia karsti muodostemia sekä maanalainen joki, jonka erityispiirre on että se laskee suoraan mereen ja jokeen vaikuttaa myös vuorovesi. Puiston alue sisältää vuoriston ja meren vuorovaikutteisen ekosysteemin ja se on yksi Aasian merkittävimmistä metsistä. , Tubbataha Reefin merellinen kansallispuisto Sulunmeri Luontokohde VII, IX, X 96 828 2009 Kansallispuisto on ainutlaatuinen esimerkki monieläinlajisista ja koskemattomista koralliriutoista. Alue on useiden korallien ja kalalajien elinaluetta. ==Lähteet== *
Stalwart

Stalwart (kirjaimellisesti suomennettuna "uskollinen kannattaja") oli Yhdysvaltain republikaanisen puolueen sisällä elänyt poliittinen liike 1870- ja 1880-luvuilla. Stalwartin kannattajat vastustivat presidentti Rutherford B. Hayesin virkanimityspolitiikkaa ja myöhemmin kannattivat Ulysses S. Grantin uudelleenvalintaa kolmannelle presidenttikaudelle. Stalwart-liikkeen johtohahmoihin kuuluivat muun muassa Roscoe Conkling ja presidentti Chester A. Arthur."Stalwart." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. Stalwartin vastustaja republikaanisen puolueen sisällä oli liberaali Half-Breed-liike. == Lähteet == Luokka:Yhdysvaltain poliittinen historia
Standard Chartered

Standard Chartered plc on suuri, kansainvälisesti toimiva brittiläinen pankki. Sen kotipaikka on Lontoo. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Standard Chartered oli vuonna 2016 sijalla 516 ollen samalla 32. suurin brittiläinen pörssiyritys. Pankin markkina-arvo oli 26,3 miljardia Yhdysvaltain dollaria (toukokuussa 2016) ja liikevaihto 20,55 miljardia USD (2015), jolla pankki teki 2,18 miljardin dollarin tappion. Vuoden 2015 lopussa henkilökuntaa suurpankilla oli 90 940. Taseensa perusteella (640,48 mrd. USD) pankki luokiteltiin vuonna 2016 maailman 47. suurimmaksi julkisesti noteeratuksi pankiksi (edellisvuonna sijalla 41). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhä yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). == Lähteet == == Aiheesta muualla == Luokka:Brittiläiset pankit Luokka:Brittiläiset pörssiyhtiöt Luokka:FTSE 100 -indeksi
Crédit Mobilier of American skandaali

Crédit Mobilier of America -skandaali oli 1870-luvun alussa alkanut poliittinen skandaali Yhdysvalloissa. Skandaali liittyi Credit Mobilier of America -nimiseen rakennusyhtiöön, joka teki rakennustöitä valtiontukia saaneelle Union Pacific Railroad -rautatieyhtiölle. Useat yhdysvaltalaiset kongressiedustajat olivat osakkaina Crédit Mobilier of Americassa, mikä herätti epäilyjä siitä, että osakkaina olleet kongressiedustajat olisivat käyttäneet asemaansa kongressissa heikentääkseen yritykseen kohdistunutta viranomaisvalvontaa. Vaikka skandaaliin liitettiin mukaan useita kongressiedustajia, todettiin vain kaksi kongressiedustajaa lopulta syyllisiksi tapaukseen liittyen."Crédit Mobilier Scandal." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. == Lähteet == Luokka:Yhdysvaltain poliittiset skandaalit Luokka:1872
Unescon maailmanperintökohteet Myanmarissa

Unesco on nimennyt Myanmarista yhden kohteen maailmanperintöluetteloon. Kohde on merkittävä kulttuuriperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Pyuiden muinaiset kaupungit Mandalay, Magway ja Bago, Myanmar Kulttuurikohde II, III, IV 5809 2014 Pyuiden muinaiset kaupungit koostuvat kolmesta muureilla ja vallihaudoilla suojatusta kaupungista, jotka ovat Halin, Beikthano ja Sri Ksetra. Kaupungit olivat osa pyu-kansan kuningaskuntaa, joka kukoisti vuosina 200 eaa.-900 jaa. Kaupungit ovat osittain esiinkaivettuja arkeologisia kohteita. ==Lähteet== *
State Street

State Street Corporation eli State Street on suuri pankki Yhdysvalloista. Yhtiön kotipaikka on Boston, Massachusetts. Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla State Street oli vuonna 2016 sijalla 300. Pankin markkina-arvo oli 24,8 miljardia Yhdysvaltain dollaria (toukokuussa 2016) ja liikevaihto 10,19 miljardia USD (2015). Vuoden 2015 lopussa henkilökuntaan kuului oli 32 356 ihmistä. Taseensa perusteella (245,19 mrd. USD) pankki luokiteltiin vuonna 2016 maailman 90. suurimmaksi julkisesti noteeratuksi pankiksi (edellisvuonna sijalla 85). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla State Street Corporation kuitenkin yhä luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). == Lähteet == == Aiheesta muualla == Luokka:Yhdysvaltalaiset pankit Luokka:Yhdysvaltalaiset pörssiyhtiöt
Zeke Zettner

Thomas ”Zeke” Zettner (21. syyskuuta 1948 – 10. marraskuuta 1973) oli yhdysvaltalainen The Stooges -rockyhtyeen jäsen. Hän toimi alun perin Stoogesin roudarina mutta korvasi yhtyeen alkuperäisbasisti Dave Alexanderin Fun House -albumin ilmestymisen jälkeen elokuussa 1970. Danny Fields äänitti Zettnerin ensimmäisen Stooges-esiintymisen 17. elokuuta 1970. Se julkaistiin vasta vuonna 2010 livealbumina nimellä Have Some Fun: Live at Ungano’s. Zettner ei ollut soittanut koskaan aikaisemmin ja oli hidas oppimaan. Yhtyeen kitaristi Ron Asheton on myöhemmin muistellut, että Zettnerin soittotaito oli korkeintaan välttävä. Zettner jätti The Stoogesin lähdettyään Vietnamiin alkuvuonna 1971. Hänet korvasi Jimmy Recca. ==Kuolema== Zettner oli heroiiniriippuvainen eikä pysynyt kauaa The Stoogesin jäsenenä. Hän kuoli heroiinin yliannostukseen 10. marraskuuta 1973, vain 25-vuotiaana. ==Lähteet== * Samuli Vanhakarhu: Iggy Pop – Amerikan keisari. Pop-Kirja, 2004. * Joe Ambrose: Iggy Pop – Raakaa voimaa. Johnny Kniga, 2006. Luokka:Yhdysvaltalaiset basistit Luokka:Yhdysvaltalaiset rockmuusikot Luokka:Vuonna 1948 syntyneet Luokka:Vuonna 1973 kuolleet
The Weirdness

The Weirdness on The Stooges-rockyhtyeen neljäs albumi. Se ilmestyi 6. maaliskuuta 2007. Kyseessä on Stoogesin ensimmäinen albumi sitten vuoden 1973 Raw Power -albumin jälkeen, ja se jäi yhtyeen kitaristin Ron Ashetonin viimeiseksi albumiksi. Asheton kuoli tammikuussa 2009. The Weirdnessillä soittavat yhtyeen alkuperäisjäsenet Iggy Pop, Ron Asheton ja Scott Asheton sekä uudet jäsenet Mike Watt ja Steve Mackay. Albumin kappaleet ovat kaikki Popin ja Ashetonin veljesten tekemiä. Levy äänitettiin lokakuussa 2006. Mike Watt kirjoitti studiopäiväkirjaa äänityksistä yhtyeen kotisivuille, mutta se poistettiin pian ilman selityksiä. Levyn kappaleet ”My Idea of Fun” ja ”Free & Freaky” julkaistiin singleinä 20. helmikuuta 2007. The Weirdness sai kriitikoilta enimmäkseen negatiivisen vastaanoton. ==Kappaleet== # # # # # # # # # # # # == Kokoonpano == * Iggy Pop – laulu * Ron Asheton – kitara * Mike Watt – basso * Scott Asheton – rummut * Steve Mackay – saksofoni == Arvostelut == * Allmusic: Allmusic review * Desibeli.net: The Stooges: The Weirdness Viitattu 11.1.2023. * Metacritic: 44/100Metacritic: Reviews for The Weirdness by The Stooges * Pitchfork Media: 1.0/10Pitchfork Media * Rolling Stone: Rolling Stone * Soundi: Soundi == Lähteet == Luokka:The Stoogesin albumit Luokka:Vuoden 2007 albumit Luokka:Iggy Popin albumit
Polonnaruwa

Polonnaruwa on kaupunki Sri Lankan pohjoisosassa. Polonnaruwasta tuli Ceylonin (nykyisen Sri Lankan) pääkaupunki sen jälkeen kun tamilit valloittivat Anuradhapuran vuonna 993. Alusta alkaen siellä elivät rinnakkain Etelä- Intiasta tullut hindukulttuuri ja singaleesien buddhalainen kulttuuri. Vuonna 1293 Etelä-Intiasta tulleet palkkasoturit valloittivat kaupungin, se hylättiin ja jäi viidakon peittoon. Polonnaruwa otettiin uudelleen käyttöön 1900-luvulla, kun vanha tekoallas kunnostettiin tukemaan maanviljelyä lähiseudulla. Nykyisin siellä on myös rautatieasema. Kaupungin vanha osa on Unescon maailmanperintökohde vuodesta 1982. Arkeologisella alueella on satoja rakennuksia kaupungin loistokaudelta: temppeleitä, stupia ja hautakammioita. == Kuvia == File:Ruinen (25289777850).jpg File:Polonnaruwa-palau8.jpg File:Kanthaka Wahalkada.jpg File:Budas, Polonnaruwa, Sri Lanka.jpg == Lähteet == == Aiheesta muualla == * * Discovering Polonnaruwa The Hindu. 2006. Luokka:Sri Lankan kaupungit Luokka:Unescon maailmanperintökohteet Sri Lankassa
Harmondsworth

Harmondsworth on kylä Britanniassa Hillingdonin kaupunkipiirissä. Se rajoittuu Heathrow'n lentokenttäalueeseen. Kylässä on noin 1 500 asukasta. Sen tärkeimpiä nähtävyyksiä ovat 1100-luvulta peräisin oleva Mariankirkko ja 1400-luvulta peräisin oleva puurakenteinen maatilan ulkorakennus Great Barn. Ulkorakennuksen omistaa nykyisin English Heritage, ja se on säännöllisesti avoinna yleisölle.Vajarakennus English Heritagen sivulla.. Harmondsworthin uhkana on lentokentän laajennussuunnitelma. Kylästä ja naapurikylistä puretaan suunnitelman mukaan 750 taloa. Suojellut rakennukset, kirkko ja puinen talousrakennus, säilyvät. Laajennustöiden aloittaminen vaatii vielä parlamentin hyväksynnän kahdessa äänestyksessä 2017 ja 2018. Purku- ja rakennustyöt on suunniteltu aloitettavaksi 2020. == Lähteet == ==Aiheesta muualla== * Mariankirkko, Harmondsworthin verkkosivu Luokka:Hillingdon Luokka:Lontoon kaupunginosat
Mariankirkko (Harmondsworth)

Mariankirkko (St Mary's Church) Harmondsworthissa on suojeltu keskiaikainen kivikirkko. Se on osittain peräisin 1100-luvulta.Chancelrepairliability.blogspot.fi Heathrow'n lentoasema on vastuussa kirkon säilyttämisestä, sillä lentoasema omistaa maa-alueen, joka aiemmin kuului Heathrow'n kylään. Lentokentän laajennussuunnitelman mukaan laajennuksen tieltä puretaan kirkkoa ympäröivän kylän ja lähiseudun rakennuksia. Harmondsworthin pappeja on ollut muun muassa Robert Lill De Burgh, joka oli Harmondsworthin kirkkoherra (1844–1874) ja West Draytonin kirkkoherra (1844–1879).Info from Crockford via the Clergy Database & John Burke's A Genealogical and Heraldic History of the Commoners of Great Britain and Ireland, Volume 3, 1836 == Lähteet == ==Aiheesta muualla== * Harmondswothin Mariankirkonn historia Luokka:Hillingdon Luokka:Kivikirkot Luokka:Lontoon kirkot
Frekvenssitekijä

Frekvenssitekijä (tunnus A) on Arrheniuksen yhtälössä esiintyvä vakio, joka kuvaa reaktioon johtavien reagenssien törmäyksien yleisyyttä ja lämpötilan vaikutusta reaktionopeuteen. Frekvenssitekijän yksikkö on sama kuin nopeusvakion yksikkö, (c^{\ominus})^{1-m} s^{-1}, missä c^{\ominus} on standarditilan konsentraatio ja m on reaktion molekyylisyys. Frekvenssitekijän arvo voidaan määrittää kokeellisesti tai teoreettisesti törmäysteorian avulla. Frekvenssitekijän suuruus riippuu reaktion entropiasta. Suuri frekvenssitekijä kuvastaa reaktion tapahtumisen kannalta suotuisaa entropian muutosta ja pieni arvo vähemmän suotuisaa muutosta. Frekvenssitekijän katsotaan usein olevan lämpötilasta riippumaton. Siirtymätilateorian termodynaamisen lähestymistavan mukaan frekvenssitekijä on ensimmäisen kertaluvun reaktiolle :A = \frac{k_B T}{h c^\ominus} e^{\Delta S^{\ddagger \ominus}/{R}}, missä k_B on Boltzmannin vakio, T on absoluuttinen lämpötila, h on Planckin vakio, R on yleinen kaasuvakio ja \Delta S^{\ddagger \ominus} on reaktion standardinen aktivoitumisentropia. ==Lähteet== Luokka:Kemiallinen kinetiikka
Unescon maailmanperintökohteet Indonesiassa

Unesco on nimennyt Indonesiasta kahdeksan kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Borobudurin temppelikompleksi Keski-Jaava Kulttuurikohde I, II, VI 25 1991 Borobudurin buddhalaistemppeli on rakennettu 700-800 -luvuilla. Sen rakennutti Jaavaa hallinnut Sailendra-dynastia. Prambananin temppelikompleksi Keski-Jaava ja Yogyakarta Kulttuurikohde I, II, IV 1991 Prambanan on 900-luvulla rakennettu hindulainen temppelialue. Ombilinin hiilikaivos Sumatra Kulttuurikohde: (ii),(iv) 2019 Teollisuushistoriallinen kokonaisuus. Sangiranin arkeologinen alue alt=Upper part of a petrified skull including some teeth. Keski-Jaava Kulttuurikohde III, IV 5600 1996 Sangiranin alueelta tehdyissä kaivauksissa on löytynyt muinaisia homo erectuksen ihmisfossiileja. Ihmislajit ovat asuttaneet aluetta 1,5 miljoonaa vuotta ja alue on merkittävä ihmisen evoluution tutkimuksen kannalta. Balin kulttuurimaisema: Subak-keinokastelujärjestelmä Bali Kulttuurikohde II, III, V, VI 1454 2012 Balin kulttuurimaisema koostuu riisipenkereistä ja vesitemppeleistä. Subak-keinokastelujärjestelmä juontaa juurensa 800-luvulle asti, ja se on muokannut voimakkaasti Balin saaren maisemaa. Komodon kansallispuisto Itäinen Nusa Tenggara Luontokohde VII, X 219 322 1991 Kansallispuiston vulkaaniset saaret tarjoavat elinympäristön komodonvaraanille, joita ei elä muualla maailmassa. Alue on tärkeä evoluution tutkimuskohde. Lorentzin kansallispuisto Papua Luontokohde VII, IX, X 2 350 000 1999 Kansallispuisto on Kaakkois-Aasian laajin suojelualue. Puiston alueella on erilaisia elinympäristöjä korkealta vuoristosta rannikon trooppiseen meriympäristöön. Alueella on myös tehty fossiililöytöjä, jotka kertovat Uuden-Guinean saaren evoluutiosta. Alue sijaitsee mannerlaattojen törmäyskohdassa ja se on geologisesti monimuotoinen. Ujung Kulonin kansallispuisto Banten ja Lampung Luontokohde VII, X 78 525 1991 Kansallispuisto sijaitsee Sundasalmella, Krakataun alueella. Kansallispuisto tarjoaa elinympäristön äärimmäisen uhanalaiselle jaavansarvikuonolle. Sumatran trooppinen sademetsä Gunung Leuserin kansallispuisto, Kerinci Seblatin kansallispuisto ja Bukit Barisan Selatanin kansallispuisto Sumatra Luontokohde VII, X 2 595 124 2004 Kansallispuistojen alueet kattavat 2,5 miljoonaa hehtaaria trooppisen sademetsän perintöä. Alueet tarjoavat elinympäristön useille uhanalaisille kasvi-, eläin- ja lintulajeille. ==Lähteet== *
Temppeli-instituutti

Temppeli-instituutti (, ) on taide- ja kulttuurihistoriallinen museo, tutkimuslaitos ja koulutuskeskus Jerusalemin vanhassakaupungissa. Sen perusti rabbi Yisrael Ariel vuonna 1987. Rabbi Ariel aikoo rakentaa toisen temppelin Temppelivuorelle. == Galleria == File:2014-06 Israel - Jerusalem 099 (14753225607).jpg|Malliltaan Menorah temppelin vieressä Temple Institute File:רחבת המנורה - 1.jpg|Menora Square ja näkökulman Temppelivuoren vieressä Temple Institute == Aiheesta muualla == * The Temple Institute * Luokka:Jerusalemin museot Luokka:Jerusalemin historia
Yhteinen sävel – ”Ei aika mennyt koskaan palaa”

Yhteinen sävel – ”Ei aika mennyt koskaan palaa” on Kerkko Koskisen albumi, joka julkaistiin vuonna 2009. Albumin kappaleet ovat Neuvostoliitossa sävellettyä musiikkia. Albumille valitut 12 kappaletta olivat jo aikoinaan Suomessakin suosittuja ja runsaasti radiosoittoa saaneita, kuten "Moskovan valot" ja "Ei aika mennyt koskaan enää palaa". Solisteina albumilla laulavat Paula Koivuniemi, Pauli Hanhiniemi, Vuokko Hovatta ja Tuure Kilpeläinen. ==Kappaleet== #, laulu: Paula ja pojat #, laulu: Paula #, laulu: Pauli #, laulu: Tuure #, laulu: Vuokko #, laulu: kaikki #, laulu: Vuokko ja Tuure #, laulu: Paula ja Kerkko #, laulu: Paula ja Vuokko #, laulu: Vuokko #, laulu: Tuure #, laulu: Kerkko Kaikki sovitukset Kerkko Koskinen. ==Kokoonpano== * Paula Koivuniemi – laulu * Pauli Hanhiniemi – laulu, taustalaulu * Vuokko Hovatta – laulu, taustalaulu * Tuure Kilpeläinen – laulu, taustalaulu * Kerkko Koskinen – kapellimestari, piano, laulu, taustalaulu * Antti Lehtinen – rummut, perkussiot * Antti Lötjönen – basso * Jaakko Kääriäinen – kitarat, mandoliini * Teemu Mattson – trumpetti, flyygelitorvi * Pepa Päivinen – tenorisaksofoni, baritonisaksofoni, huilu, alttohuilu, piccolo, klarinetti * Antti Rissanen – pasuuna * Keijo Silventoinen – oboe, englannintorvi * Pauliina Kokkonen – taustalaulu * Maija Linkola – viulu * Ilkka Lehtola – viulu * Eriikka Maalismaa – viulu * Paula Nykänen – viulu * Mikaela Palmu – viulu * Laura Airola – viulu ==Arvostelut== * Dome.fi: Dome.fi * Soundi: ==Lähteet== Luokka:Kerkko Koskisen albumit Luokka:Vuoden 2009 albumit
Skandinaviska Socialistiska Arbetareförbundet

Skandinaviska Socialistiska Arbetareförbundet i Amerika () oli Yhdysvalloissa vuosina 1904–1928 toiminut Amerikan sosialistisen työväenpuolueen skandinaavinen järjestö. Järjestön edeltäjä oli skandinaavisiirtolaisten 1880-luvulla perustama Skandinaviska Socialistiska Förbundet, joka julkaisi vuodesta 1894 lähtien New Yorkissa Arbetaren-lehteä. Sen johtohahmot David Westerberg ja Erik Nordman liittyivät vuoden 1898 puoluehajaannuksen jälkeen Amerikan sosialistiseen puolueeseen, kun taas Daniel De Leonin sosialistisen työväenpuolueen kannattajat perustivat vuonna 1904 uuden järjestön Skandinaviska Socialistiska Arbetareförbundetin. Vuonna 1914 siitä tuli virallisestikin Amerikan sosialistisen työväenpuolueen jäsenjärjestöLandberg, s. 42–46.. Skandinaviska Socialistiska Arbetareförbundet oli suurimmillaan vuonna 1909, jolloin sillä oli lähes 1 500 jäsentä yli 40 paikallisosastossa. Vuonna 1914 jäseniä oli noin 800. Arbetareförbundetin jäsenkunta koostui lähes yksinomaan ruotsalaisista ja keskittyi maantieteellisesti New Yorkiin, Bostoniin ja Uuden-Englannin teollisuusalueelle. Arbetarenin toimittajan Anders H. Lyzellin johtama kommunistiryhmä erosi Arbetareförbundetista vuonna 1920 ja muodosti sittemmin Skandinaviska Socialistförbundetin kanssa Förenade Skandinaviska Socialistförbundet av Amerika (United Scandinavian Socialist Federation) -nimisen järjestön, joka marraskuussa 1922 liittyi kommunistiseen Workers’ Partyyn. Sosialistista työväenpuoluetta kannattaneeseen Arbetareförbundetiin jäi noin 250 jäsentä, ja vuonna 1928 heitä oli jäljellä vain noin 80. Järjestö ja sen lehti lakkautettiin saman vuoden lopulla.Landberg, s. 69–70. ==Lähteet== * ===Viitteet=== Luokka:Työväenliike Luokka:Yhdysvaltain poliittinen historia Luokka:Yhdysvaltalaiset järjestöt
Egyptin 22. dynastia

Egyptin 22. dynastia oli muinaisessa Egyptissä noin 943–720 eaa. hallinnut dynastia. Dynastian kuninkaat olivat libyalaisia, jotka olivat asettuneet Egyptiin 20. dynastian aikoihin.http://www.crystalinks.com/dynasty22.html Dynastia tunnetaan myös Bubastis-dynastiana, sillä sen faaraot hallitsivat Egyptiä Bubastiksesta käsin Shoshenkista alkaen.http://www.academia.edu/245702/The_geographic_origins_of_the_Bubastite_Dynasty_and_possible_locations_for_the_royal_residence_and_burial_place_of_Shoshenq_I ==Faaraot== 22\. dynastian tunnetut faaraot: 22\. dynastian faaraot Faarao Hallitsijanimi Valtakausi Puoliso(t) Muuta Shoshenk I Hedjkheperre-Setepenre 943–922 eKr. Patareshnes Karomama A mahdollisesti sama henkilö kuin Raamatussa esiintyvä Sisak Osorkon I Sekhemkheperre-Setepenre 922–887 eKr. Maatkare B Tashedkhonsu Shepensopdet A Israelin liittolainen, joka taisteli Salmanassar III:ta vastaan Shoshenq II Heqakheperre-Setepenre 887–885 eKr. Nesitanebetashru Nesitaudjatakhet Takelot I Hedjkheperre-Setepenre 885–872 eKr. Kapes Osorkon II Usermaatre-Setepenamun 872–837 eKr. Isetemkheb G Karomama B Djedmutesankh Shoshenq III Usermaatre-Setepenre 837–798 eKr. Tadibast II Tentamenopet Djedbastiusankh Shoshenq IV Hedjkheperre-Setepenre 798–785 eKr. Pami Usermaatre-Setepenamun 785–778 eKr. Hautasi kaksi Apis-härkää hallitusaikanaan. Shoshenq V Akheperre 778–740 eKr. Tadibast III? Pedubast II Sehetepibenre 740–730 eKr. Tadibast III? Osorkon IV Usermaatre 730–716 eKr. ==Lähteet== == Aiheesta muualla == Luokka:Muinaisen Egyptin dynastiat de:Dritte Zwischenzeit (Ägypten)#22. Dynastie
Unescon maailmanperintökohteet Vietnamissa

Unesco on nimennyt Vietnamista kahdeksan kohdetta maailmanperintöluetteloon. Kohteet ovat merkittäviä kulttuuri- tai luonnonperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Halonginlahti Quảng Ninh, Vietnam Luontokohde VII, VIII 150 000 1994 Halonginlahdella on karstimaasta muodostunut 1600 saaren muodostama saaristo. Useimmat saaret ovat asumattomia. Phong Nha-Kẻ Bàngin kansallispuisto Bố Trạch, Vietnam Luontokohde VIII, IX, X 123 326 2003 Kansallispuiston alueella on trooppista metsää ja se on geologisesti monimuotoinen. Alueella on karstimaasta muodostuneita luolia ja maanalaisia jokia. Tràng Anin maisemakokonaisuus Ninh Binh, Vietnam Luonto- ja kulttuurikohde V, VII, VIII 6 226 2014 Punaisenjoen suistossa sijaitseva alue on merkittävä muinainen asuinalue, jossa on ollut asutusta 30 000 vuotta. Maisema muodostuu karstikivivuorista, joita halkoo jokilaakso. Mỹ Sơnin pyhäkkö Quảng Nam, Vietnam Kulttuurikohde II, III 142 1999 300-1300 luvuilla rakennettu hindulaisen kulttuurin pyhäkkö, joka on peräisin Champan kuningaskunnan ajalta. Hội Anin vanha kaupunki Quảng Nam, Vietnam Kulttuurikohde II, V 30 1999 Hội Anin vanha kaupunki on poikkeuksellisen hyvin säilynyt esimerkki Kaakkois-Aasian kauppasatamasta 1400-1800 -luvuilta. Huến monumenttikompleksi Huế, Vietnam Kulttuurikohde III, IV 315 1993 Huế on Vietnamia hallinneen Nguyễn-dynastian pääkaupunki. Nguyễn-dynastian aikana 1802-1945 kaupunki oli myös maan kulttuurinen ja uskonnollinen keskus. Hồ-dynastian linnoitus 150x150px Thanh Hóa, Vietnam Kulttuurikohde II, IV 155 2011 Linnoitus on Hồ-dynastian aikana 1300-luvulla rakennettu linnoitus, joka todistaa kungfutselaisuuden leviämisestä muualle Aasiaan. Thăng Longin keisarillinen linnoitus Hanoi, Vietnam Kulttuurikohde II, III, IV 18 395 2010 Linnoitus on Lý-dynastian aikana 1000-luvulla rakennettu linnoitus, jolla Đại Việtin keisarikunta korosti itsenäisyyttään kiinalaisista. ==Lähteet== *
Ready to Die (The Stoogesin albumi)

Ready to Die on yhdysvaltalaisen Iggy Popin johtaman rockyhtye Iggy & The Stoogesin viides ja viimeinen studioalbumi. Se julkaistiin 30. huhtikuuta 2013 levymerkillä Fat Possum Records. Ready to Die -albumin lupailtiin olevan jatko-osa The Stoogesin klassikkoalbumille Raw Power (1972), ja albumi sai ilmestyessään hyviä arvioita kriitikoilta, vaikka se ei täysin vastannut odotuksia. Sen kappaleista eniten huomiota on saanut humoristinen ”DD's”, jossa Iggy Pop laulaa rakkaudestaan naisten rintoja kohtaan. James Williamson palasi tällä albumilla takaisin yhtyeeseen korvaamaan vuonna 2009 kuolleen alkuperäisen kitaristin ja basistin Ron Ashetonin. Williamson on myös tuottanut levyn ja kirjoittanut Popin kanssa sen kappaleet. Levyn kappaleet ovat aggressiivista punk rockia, jonka vastapainona on akustiset balladit ”Unfriendly World” ja ”The Departed”, joka on omistettu Ron Ashetonin muistolle. Stooges hajosi pian Ready To Die l-evyn jälkeisen kiertueen myötä. Yhtyeen rumpali Scott Asheton ja saksofonisti Steve Mackay kuolivat vuosina 2014 ja 2015. ==Kappaleet== # # # # # # # # # # == Kokoonpano == * Iggy Pop – laulu * James Williamson – kitara * Mike Watt – basso * Scott Asheton – rummut * Steve Mackay – saksofoni === Vierailevat muusikot === * Jason Butler – lyömäsoittimet * Mark Culbertson – basso * Toby Dammit – rummut, lyömäsoittimet * Petra Haden – viulu, taustalaulu * Hugh Marsh – viulu * Scott Thurston – koskettimet * Michelle Willis – urut == Arvostelut == * Metacritic: 66/100Metacritic aggregate * Allmusic: Allmusic review * The A.V. Club: CThe A.V. Club * Rolling Stone: Rolling Stone * Soundi: Iggy And The Stooges: Ready To Die Viitattu 11.1.2023. == Lähteet == Luokka:The Stoogesin albumit Luokka:Vuoden 2013 albumit Luokka:Iggy Popin albumit
Xi’anin metro

Xi’anin metro on metrojärjestelmä Xi’anin kaupungissa Kiinassa. Metron ensimmäinen osa avattiin 16. syyskuuta 2011. Nykyään järjestelmä sisältää kaksi linjaa. Suunnitelmissa on seitsemän linjan ja 243,2 kilometrin pituinen metroverkosto vuoteen 2021 mennessä. ==Lähteet== ==Aiheesta muualla== Luokka:Kiinan metroliikenne Metro
Norcia

Norcia on kunta Keski-Italiassa Umbrian hallintoalueella olevassa Perugian maakunnassa. Kunta sijaitsee Monti Sibillinin kansallispuistossa, joka muodostettiin Marchen ja Umbrian alueille vuonna 1993. Kunnan keskustassa olevan pyhän Benediktuksen aukion (Piazza San Benedetto) laidalla sijaitsevat tärkeimmät nähtävyydet. Näitä ovat goottilainen pyhän Benediktuksen basilika, Santa Maria Argentean katedraali, nelisivuinen linnoitus (La Castellina) sekä kaupungintalo (Palazzo Comunale). Aukion keskellä on pyhän Benediktuksen veistos.Matkailusivut Norcian lähellä sattui 30. lokakuuta 2016 voimakas 6,6 magnitudin maanjäristys, joka aiheutti tuhoa kaupungissa ja muun muassa pyhän Benediktuksen basilika tuhoutui osittain. Tiedosto:Norcia_piazza_san_benedetto.jpg|Piazza San Benedetto Tiedosto:Norcia_1.jpg|La Castellina Tiedosto:Front_of_Cathedral_(Norcia).jpg|Santa Maria Argentean katedraali Tiedosto:Norcia.jpg|Pyhän Benediktuksen basilika == Lähteet == ==Aiheesta muualla== Luokka:Perugian maakunnan kunnat
Full Frontal with Samantha Bee

Full Frontal with Samantha Bee on yhdysvaltalainen satiirinen uutisohjelma. Ohjelma koostuu pääosin Samantha Been monologista ja sekä ajoittaisista reporteista ja haastatteluista. Samantha Bee toimi aikaisemmin The Daily Shown kirjeenvaihtajana. Full Frontalin ensi-ilta oli 8. helmikuuta 2016. Ohjelmaa esittää Yhdysvalloissa TBS ja Kanadassa Comedy Network. ==Lähteet== == Aiheesta muualla == * Full Frontal Kotisivut Luokka:2010-luvun yhdysvaltalaiset keskusteluohjelmat Luokka:Satiirisarjat Luokka:TBS:n televisio-ohjelmat
Samantha Bee

Samantha Bee (s. 25.10.1969) on kanadalais-yhdysvaltalainen koomikko, käsikirjoittaja, tuottaja, näyttelijä ja televisiojuontaja. Bee toimi 12 vuotta The Daily Show with Jon Stewart-uutissatiirin kirjeenvaihtaja ollen sen pitkäaikaisin vakituinen kirjeenvaihtaja. Vuodesta 2016 alkaen Bee on tehnyt nimeään kantavaa Full Frontal with Samantha Bee -uutissatiiria TBS-kanavalle. Bee on alkujaan kanadalainen. == Aiheesta muualla == * Luokka:Kanadalaiset koomikot
Koukkula

Koukkula voi tarkoittaa ainakin seuraavia: ==Paikannimi== * Koukkula eli Seppälä, kylä Kivennavalla == Suomalainen sukunimi== * Katja Koukkula (s. 1973), kilpatanssija ja tanssinopettaja * Oona Koukkula (s. 2003), jääkiekkoilija * Topias Koukkula (s. 1996), kolmiloikkaaja ja pituushyppääjä. Luokka:Luettelot henkilöistä sukunimen mukaan